
Претквалификација за учешће

Мере у оквиру пројекта: Пројекат „Планирање и развој система даљинског грејања и хлађења са ниском емисијом угљеника у Београду” („Пројекат”) односи се на припрему дугорочног плана развоја београдског система даљинског грејања и хлађења уз ниску емисију угљеника. Циљ Пројекта је пружање подршке предузећу „Београдске електране” у ширењу и модернизацији услуга даљинског грејања и хлађења, уз истовремено постепено смањење емисије CO2, побољшање квалитета локалног ваздуха и припрему приоритетних инвестиција за будуће финансирање.

У том циљу, биће израђена технички утемељена стратегија даљинског грејања и хлађења за период до 2050. године, усклађена са релевантним политикама, која ће обухватити анализу полазног стања, сценарије декарбонизације, стратешке циљеве и усклађеност са националним политикама и политикама ЕУ. Поред тога, планом инвестиција и реализације пројеката идентификоваће се, оценити и рангирати пројекти грејања и хлађења погодни за финансирање, уз подршку активностима на изградњи капацитета, размени знања и финансијској провери пословања (due diligence) предузећа „Београдске електране”.

За додатне информације и преузимање документације за претквалификацију, молимо вас да посетите сајт www.exfitender.de и пријавите се (или креирате кориснички профил). Интегрисана функција претраге на платформи exfitender омогућиће вам да пронађете тендер, искажете заинтересованост и приступите документацији за претквалификацију и додатним материјалима (уколико постоје), односно да их преузмете.

Оквир набавке: Овај ICB тендер за консултантске услуге подлеже KfW „Смерницама за набавку консултантских услуга, радова, постројења, робе и услуга које нису консултантске у оквиру финансијске сарадње са партнерским земљама” (из 2021. године, са ажурирањем из 2024. године / доступно на www.kfw-entwicklungsbank.de).
Захтеване консултантске услуге: Ради постизања циљева утврђених за овај задатак, од консултанта се очекује да спроведе следеће главне активности:
• Израда стратегије за даљинско грејање и хлађење (2030–2050): визија, почетна процена стања, сценарији декарбонизације и стратешки циљеви.
• Усклађивање са националним и политикама ЕУ, укључујући Интегрисани национални енергетски и климатски план (ИНЕКП) Србије, Европски зелени договор (Green Deal) и национални регулаторни и подстицајни оквир за системе даљинског грејања и хлађења.
• SWOT анализа и институционалне препоруке: управљање, организациона структура и потребе за координацијом са градским и националним актерима.
• Идентификација и процена инвестиција: техничка и економска анализа потенцијалних пројеката грејања и хлађења (укључујући опције снабдевања са ниском емисијом угљеника) и дефинисање критеријума за рангирање.
• Израда „Мапе пута за инвестиције и пројекте”: листа приоритетних пројеката, оквирни приступ финансирању и кораци за припрему пројектних концепата и пријава.
• Изградња капацитета и пренос знања: обуке за тим „Даљинско грејање и хлађење Београд” (стратешко планирање и усклађивање политика, управљање пројектима и планирање инвестиција, организациони развој и интерно управљање, праћење, извештавање и процена утицаја, као и вештине комуникације и сарадње кључне за ефикасну припрему и управљање енергетским пројектима), уз размену знања путем конференција и студијских посета.

